### Beslutning

Godkendt, og udvalget udpeger Uffe Klausen til deltagelse i åstedsforretninger.

### Sagsfremstilling

## Resume og sagens baggrund

På
investeringsoversigten for 2022-2025 er i 2022 afsat et rådighedsbeløb på i alt
5 mio. kr. til anlæg af en cykelsti fra Viskinge til Svebølle (Banetoften). I
den forbindelse er der behov for at erhverve arealer, og der skal træffes en
principiel beslutning om, at arealerne kan erhverves ved ekspropriation, hvis
det ikke er muligt at indgå frivillige aftaler herom.

## Indstillinger

Chefen
for Vej, Ejendom og Affald indstiller, at:

1. Arealerhvervelse
   til anlæg af cykelstiforbindelsen fremmes ved ekspropriation efter § 96 i
   Vejlovens kapitel 10, hvis der ikke kan opnås frivillige aftaler herom.
2. Teknik-
   og Miljøudvalget udpeger et medlem af udvalget til at deltage i
   åstedsforretninger.

## Behandling

Teknik-
og Miljøudvalget.

## Sagsfremstilling

I
forbindelse med etableringen af en cykelstiforbindelse mellem Viskinge og
[adresse] (Banetoften) er der behov for at erhverve arealer med henblik på at
skabe plads til en dobbeltrettet cykelstiforbindelse. Derudover kan der
visse steder være behov at rydde beplantninger med mere i skelområdet.

Gennemførelsen af arealerhvervelsen sker efter den ekspropriationsprocedure,
der er beskrevet i [adresse] Som udgangspunkt vil der blive afholdt
åstedsforretning og arbejdet for at indgå frivillige aftaler om
arealerhvervelsen. Hvis dette imidlertid ikke kan lykkes, vil der være behov
for, at erhvervelsen kan foretages ved ekspropriation efter § 96 i [adresse]
kapitel 10 (Lov nr. 1520 af 27. dec. 2014).

Arealerhvervelsen
vil ske i samarbejde med en landinspektør og som planlagt ud fra skitse-
og detailprojekteringen. Udbetaling af endeligt og eventuelt reguleret
erstatningsbeløb sker i forbindelse med anlægsarbejdets afslutning og efter
endelig opmåling af det erhvervede og midlertidigt anvendte areal samt
matrikulær berigtigelse af arealoverdragelsen.

Administrationen
anbefaler, at der træffes beslutning om, at arealerhvervelsen kan foretages ved
ekspropriation, hvis det ikke er muligt at indgå frivillige aftaler, og at
Teknik- og Miljøudvalget udpeger en repræsentant til at deltage i
åstedsforretninger.

Arealerhvervelsen
berører som udgangspunkt 4 grundejere og omfatter i alt cirka 3500 m²  til anlægget og midlertidigt cirka 2700 m² til
arbejdsareal langs stien.

I
henhold til delegationsplanen kan Teknik- og Miljøudvalget træffe
ekspropriationsbeslutninger i generelle sager som denne sag.

## Økonomiske konsekvenser

Ingen
økonomiske konsekvenser. Udgifterne til ekspropriationsforretningen og
arealerhvervelsen afholdes inden for den afsatte anlægsøkonomi.